《术者谓予清淡镃基不贫不富而有寿》
宋代·方一夔

谁甘清淡厌轻肥，命薄那堪不值时。插架简编家四壁，蟠胸梗值鬓千丝。

狂图入梦空骑鹤，寿相生芒欲斗龟。莫讶时鱼更多骨，从来万事有参差。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。